Toonane valitsus hindas kõrgelt oma kodanike püüet saada kultuurseks ning haritud rahvaks ning selle meenutamiseks saabub Härjapea tallu kõrge delegatsioon, et anda üle riigivanema autasu eeskujulikule ja lasterohkele perele. Üheskoos õpitakse ja tantsitakse 1930. aastate seltskonnatantse, samuti on külla ilmunud päevapiltnik uhkel uunikum-mootorrattal. «Igas külas polnud siis ega pole praegugi professionaalset fotograafi,» rääkis  Siiman. «Seepärast käisid pidudel ja rahvakogunemistel laadafotograafid, kes lasid kohalikel mõne uhke esemega või maalitud eksootilisel taustal poseerida. Meie fotograafil on selleks esemeks ajastrutruu mootorratas.»